I 1989 fik Sting dog mere held i titelkampene. Han besejrede [[Mike Rotundo]] og vandt dermed [[NWA Television Championship]], der var Stings første titel i [[National Wrestling Alliance|NWA]]. I midten af 1989 tabte han dog titlen til [[The Great Muta]]. The Great Muta angreb ved NWA's [[The Great American Bash]] den regerende verdensmester [[Ric Flair]], der netop havde forsvaret [[NWA World Heavyweight Championship|VM-titlen]] mod [[Terry Funk]]. Sting kom til ringen for at hjælpe Flair, og sammen fejdede de efterfølgende mod Muta og Funk. Ved NWA's [[Halloween Havoc]] i oktober 1988 vandt Sting og Flair over de to. Alliancen mellem de to tidligere rivaler, Flair og Sting, resulterede i, at Sting blev medlem af [[The Four Horsemen (wrestling)|The Four Horsemen]], der på dette tidspunkt bestod af [[Arn Anderson]] og [[Ole Anderson]] også. Sting sluttede 1989 af med at vinde en [[Ironman]]-turnering ved NWA's [[Starrcade 1989]]. I finalen besejrede han [[Ric Flair]], hvilket gjorde Sting til topudfordreren til Flairs VM-titel.
Levende_personer